Ambrose Bierce
Ambrose Gwinett Bierce tir Amerikaf felusik sutes va berpotam is brafa kleca.

Ambrose Bierce gan amerikafa Wideytafa Geja zo tcalapayar edje vanmiae ervolia ke Tanara solwikayar. Va News Letter fela ke San Francisco dokobar aze bak 1872 ko London mallapir lize di tir sutelasik va Fun fela.

Ton jontika ebeltafa bruca is tenkaf martig, Ambrose Bierce va inkeyen vodeem is becuca is alka vajiker. Inaf moxinaf reiz is tueaftas klecaf berpotam va conyuta ke inafe ugalane ke geja vided numen va meld is lyumara geltrafamapon num riwe meroginon dalinger.

Ambrose Bierce tir nik is kevlik ke Mark Twain. Tir vabdufisik ke yamba ke berpotam koe Tanarasokeem. Brostane gan Mexikafa Artowara, ba 71-da lazavon gu Pancho Villa vilter voxe bal lyumara titi 1914 bulon griawir.

Stragela 
 (fr) internetxo icde Ambrose Bierce

|style="vertical-align: top;"|

|}
Bierce (Ambrose)
Bierce (Ambrose)
Bierce (Ambrose)
Bierce (Ambrose)